དེ་བཞིན།ལས་དོན་འདིའི་རིགས་དེ་བོད་མིའི་སྒྲིག་འཛུགས་བཀའ་ཤག་གི་ལྟ་གྲུབ་གསུམ་སྟེ།ཆིག་སྒྲིལ།གསར་གཏོད།རང་ཁ་རང་གསོ་གསུམ་ལས་གསར་གཏོད་དང་རང་ཁ་རང་གསོ་གཉིས་ཏག་ཏག་འགྲུབ་བསྡད་ཡོད་པ་ཞིག་མཐོང་སོང་།བོད་མིའི་སྒྲིག་འཛུགས་ཀྱི་ལྟ་གྲུབ་གསུམ་ལས་གསར་གཏོད་དེ་ལྷག་ཏུ་གལ་ཆེན་རེད་ལ་༧གོང་ས་མཆོག་གིས་སྔོན་མ་བརྒྱད་ཅུ་གྱ་གྲངས་ནས་གཞུང་གི་ལས་བྱེད་ཚོར་གསར་གཏོད་ཀྱི་བསམ་བློ་ཡོད་པ་དང་།ལས་དོན་ག་རེ་བྱས་ན་གསར་གཏོད་ཀྱི་རྣམ་པ་ཡོད་པའི་བསམ་བློ་གཏོང་ཤོག་ཅེས་གསུངས་ཡོད་པ་རེད།ཅེས་སོགས་བརྗོད་སོང་།